《昼锦四荣诗为举主大司寇张公作加宫保》
明代·卢龙云

华发天书喜屡褒，乞归仍录旧臣劳。一时礼秩隆三少，二省恩光冠六曹。

北斗声华悬郑履，上公休瑞应虔刀。已闻侧席思贤硕，须信东山卧未高。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。